אלישע פורת

שמאל|ממוזער|250px|אלישע פורת, ליד באר המטמונים בפרדסי מהדרין
**אלישע פורת** (25 ביוני 1938 – 23 במרץ 2013) היה משורר וסופר עברי, עיתונאי וחוקר ספרות.

## ביוגרפיה
אלישע פורת נולד, גדל והתגורר כל חייו בקיבוץ עין החורש, שהוריו נמנו עם מייסדיו. אביו, אליהו פורת, היה איש התנועה הקיבוצית, פובליציסט ומתרגם.

פורת פרסם שישה קובצי שירים, שבהם הוא מחייה את תבנית הולדתו וגידולו, מפרש את עולמו הישראלי והעברי ומתעמת עם השינויים שחלו בחייו ובארץ ישראל.

כן פרסם פורת גם ספרי סיפורת אחדים, ובהם סיפורים קצרים, נובלות וסיפורים לילדים ובני נוער. ספרו "אפיזודה" (2001) עוסק בקורות חייו של אריה להולה.

משנת 2005 ועד מותו, היה פורת פעיל בכתיבת ערכים אנציקלופדיים בוויקיפדיה העברית, והיה בין התורמים הבולטים בה. חיבר יותר מ-450 ערכים, שעסקו בעיקר ביוצרים עבריים ויידיים. עקב חיבתו לחקר הספרות ולגילוי סופרים ומשוררים נשכחים, כינה את עצמו "בלש ספרותי".

בשנת 2008 יצא לאור בהוצאת גוונים ספרו "קריאה מאוחרת" – ספר מסות העוסק בשירת אבא קובנר ואמיר גלבע, ביצירת אורי ניסן גנסין, ובפרשה של גילוי שני פרקים גנוזים ומתורגמים לעברית מספרו האוטוביוגרפי של איליה ארנבורג בארכיון השומר הצעיר בגבעת חביבה ועוד.

רבות מיצירותיו, שירה וסיפורת, תורגמו לאנגלית, חלקן בדפוס וחלקן מוצגות ברחבי האינטרנט.

שירו "פחיתה" נחקק באבן ומוצג בשכונת "אוהל משה" בירושלים, במסגרת מיזם "תמונה באבן".

פורת זכה בפרס ראש הממשלה לסופרים עבריים לשנת תשנ"ו ולשנת תש"ע.

היה נשוי ליעל לבית יודוביץ ואב לארבעה. נפטר ב-24 במרץ 2013, ונקבר בקיבוצו עין החורש.

ארכיונו שמור ב.

## פרסומיו

### קובצי שיריו
* **חושניה, המסגד** (1975)
* **שיר, זיכרון** (1986)
* **ילוד תרצ"ח** (1996)
* **הדינוזאורים של הלשון** (1999)
* **ארכה תקפה** (2005)
* **פְּחִיתָה** (2012)

### פרוזה
* **באר המטמונים** (1978)
* **עונג שבת ** (1982)
* **אפיזודה** (2001)
* **קריאה מאוחרת** (2008)

### מבחר מאמרים ומסות משלו
* 'אריה להולה – במאי שנשכח', **[[במה]]**, 146 (תשנ"ז 1997).
* 'בין השיר הלירי – לפואמה האפית', **[[רוח אחרת (כתב עת)|רוח אחרת]]**, 3 (תשנ"ח 1998). (על שירתו של אבא קובנר)
* 'הרקוויאם של אורי ניסן גנסין': סיפור פרידתו מהחיים – קריאה חוזרת ואחרת בסיפור "אצל", **[[עיתון 77]]** 269 (תשס"ב 2002).
* "לקדמות כתיבתם של שירי מכות מצרים", **[[מאזנים (כתב עת)|מאזנים]]** ע"ו, 5 (תשס"ג 2003). (על שירי מכות מצרים מאת נתן אלתרמן) 
* 'מפאתי צפון עד "פאתי נגב"', **[[עיתון 77]]** 202 (תשנ"ז 1996). (על ס. יזהר)
* 'שירי רחל בסלובקית', בתוך: אורי מילשטיין, **שירי רחל, סוד קסמם**, 1997. (על תרגומי שיריה של רחל באסופה "חמסין" בעריכת אריה לאהולה)
* 'הכרך הנשרף', **[[עיתון 77]]** 232 (1999). (על שריפת ספרו של קובנר)
* 'אחשוורוש מודרני', היהודי הנודד, פרשת חייו של חנן אילתי, סופר היידיש הנשכח, **[[חוליות (כתב עת)|חוליות]]** 11 (2008).

## לקריאה נוספת
* נורית גוברין, "שוב אתה נופל". על ברנר ביצירתו ועל שירו "נפילה". 'צריבה - שירת-התמיד לברנר, משרד הביטחון ההוצאה לאור ואוניברסיטת תל אביב, תשנ"ה, 1995, עמ' 102–107. ועוד שם לפי מפתח השמות.

## קישורים חיצוניים

* 
* 
* 
* 
* 
* 
* 
* 
* ביקור בית עם המשורר (והבלש הספרותי) אלישע פורת: "פחיתה", באתר "ספרים", 4 באפריל 2012
* 
* דף הבית באנגלית של אלישע פורת
* 
* על ספר השירים "ארכה תקפה"
* על ספר השירים "פחיתה"
* 
* אורית פראג, לזכרו: המתגעגע הגדול, "הזמן הירוק", באתר הקיבוצים, 28 במרץ 2013
* 
* בארי צימרמן, לזכרו של אלישע פורת, "nrg", 29 במרץ 2013

**מכּתביו**:
* שיר לדוגמה של אלישע פורת
* , באתר "News1 מחלקה ראשונה"
* מאמרי אלישע פורת באתר נתן אלתרמן
* 
* 
* שירים ומאמרים שפרסם ב"מקור ראשון", באתר מוסף השבת של "מקור ראשון"
* 
* ספרו של קפקו בידי, באתר כתב העת אורות

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:סופרים כותבי עברית
קטגוריה:סופרים ישראלים
קטגוריה:חוקרי ספרות ישראלים
קטגוריה:זוכי פרס היצירה לסופרים ומשוררים
קטגוריה:עין החורש: אישים
קטגוריה:אישים הקבורים בעין החורש
קטגוריה:ויקיפדים ישראלים
קטגוריה:אנשי הקיבוץ: אמנים
קטגוריה:ישראלים שנולדו ב-1938
קטגוריה:ישראלים שנפטרו ב-2013